als_Latn dik_Latn sag_Latn
Agjencia e vlerësimit të kreditit “Standard & Poors” ka rritur vlerësimin për Shqipërinë, duke e kaluar nga të qëndrueshëm në vlerësim pozitiv, nga B ne B+. Në një reagim në rrjetin social “Twitter”, kryeministri Rama thekson se ky është një lajm shumë i mirë për Shqipërinë.
“Një lajm shumë i mirë miq! Pasi e kaluam ekonominë nga negative në të qëndrueshme, vlerësimi i ri i Standard&Poor për Shqipërinë: Nga B në B+.”- shkruan kryeministri.
Sipas “Standard & Poors”, qeveria e re ka ecur përpara me planet ambicioze për të tkurrur deficitin e Shqipërisë. Agjencia në fjalë shprehet se beson se Shqipëria do të tkurrë deficitin me 2 % të Produktit të Brendshëm Bruto deri në vitin 2017.
als_Latn als_Latn als_Latn